ToekomsVenster: Voorspoedteologie | Maroela Media
“Gee, en aan julle sal gegee word: ’n goeie maat, ingestamp, geskud en propvol, sal hulle in julle hande gee. Met die maat waarmee julle meet, sal ook vir julle gemeet word.” – Lukas 6:38
Terwyl die beginsel agter saai en maai of dan “gee” die waarheid is, is dit juis die motivering wat die verskil maak. As die gewer se enigste
motivering is om voordeel te trek uit sy gawe, is hy of sy nog in ’n onvolwasse fase in sy lewe. Om te gee, of dan te offer, kom uit die
aard van die saak as gevolg van gehoorsaamheid aan God, maar die motivering moet altyd liefde wees. Ek gee omdat liefde my dryf. Kyk gereeld na jou hart om seker te maak wat jou motiveer om te gee.
Een van die gevare van voorspoedteologie is dat dit die deur na materialisme kan oopmaak. Die gevaar van ’n materialis is dat hy dinge liefhet en mense gebruik, teenoor God se plan om dinge te gebruik en mense lief te hê.
Here, dankie dat ek in liefde gehoorsaam aan U kan wees met my offers.
Die onvolwasse een is nie die gewer nie, maar die vraer. Vra heeltyd vir geld vir pakette van R600 000 vir byna niks doen. Ander volwassenes werk bitter hard en met groot verantwoordelikhede vir R 300 000. Daaruit moet hul dan nou hierdie vraers voorsien.